જોકે, હવે આવનારા સમયમાં આવી સ્થિતિનો સામનો કરવો ન પડે અને તાત્કાલિક મદદ મળી રહે તે માટે રાજયના સાયન્સ એન્ડ ટેકનોલોજી વિભાગના બાયસેગ એકમ દ્વારા બનાસકાંઠા ડિસ્ટ્રીક્ટ મેનેજમેન્ટ સીસ્ટમ અંગે ડર મત સોફ્ટવેર તૈયાર કરવામાં આવ્યું છે. આ સોફ્ટવેરની મદદથી પૂર જેવી કુદરતી આપત્તિ સમયે સમગ્ર જીલ્‍લાની પરિસ્‍થિતી કોમ્‍પ્‍યુટર પર જોઇને જિલ્લા વહીવટીતંત્ર દ્વારા અગાઉથી લોકોને એલર્ટ કરી શકાશે. આ અંગે જિલ્લા કલેકટર સંદિપ સાગલેએ જણાવ્યું હતુ કે,અગાઉ આવેલાપૂરની પરિસ્થિતિના અનુભવોને ધ્યાનમાં લઇ આ વર્ષે જિલ્લા વહીવટીતંત્ર દ્વારા ડિઝાસ્ટર મેનેજમેન્ટ સીસ્ટમ અંગે આગોતરૂ આયોજન કરવામાં આવ્યું છે.